b"\n_START_ARTICLE_\nSegetal\n_START_PARAGRAPH_\nLes plantes segetals s\xc3\xb3n aquelles plantes que creixen entre els sembrat de cereals (altrament dits messes). Es poden considerar com les plantes arvenses que ceixen en els camps dels cereals, amb tot de vegades s\xe2\x80\x99utilita aquest nom per designar les males herbes o arvenses en general._NEWLINE_En la nomenclatura cient\xc3\xadfica bot\xc3\xa0nica l'ep\xc3\xadtet segetale indica que una planta \xc3\xa9s segetal, per exemple Secale segetale \xc3\xa9s una mala herba segetal pr\xc3\xb2xima al s\xc3\xa8gol cultivat (Secale cereale)_NEWLINE_Les plantes segetals no nom\xc3\xa9s s\xc3\xb3n plantes nocives sin\xc3\xb3 tamb\xc3\xa9 n\xe2\x80\x99hi ha d\xe2\x80\x99\xc3\xbatils per als humans. Algunes segetals apareixen en les llistes vermelles de plantes amea\xc3\xa7ades. Hi ha inicitives conservacionistes com la de la reserva integral de plantes segetals i nutr\xc3\xadcies d\xe2\x80\x99Osona._NEWLINE__NEWLINE_Estudiades des de fa segles de manera emp\xc3\xadrica es considera un coneixement molt \xc3\xbatil per poder minimitzar l\xe2\x80\x99\xc3\xbas d\xe2\x80\x99herbicides. Les comunitats segetals han estat afectades dr\xc3\xa0sticament per les noves pr\xc3\xa0ctiques agr\xc3\xadcoles L\xe2\x80\x99estudi de la vegetaci\xc3\xb3 sagetal \xc3\xa9s pr\xc3\xb2pia de la fitosociologia emprant les associacions proposades per Josias Braun-Blanquet, fent servir la classe Secalietea per a camps de cereals i la classe Chenopodietea per a comunitats de plantes de les quals s\xe2\x80\x99aprofita l\xe2\x80\x99arrel. Actualment, en comptes de Secalietea i Chenopoidea es prefereix utilitzar la classe Stellarietea mediae (basat en la pres\xc3\xa8ncia de la planta anomenada morr\xc3\xb3 ,Stellaria media) .\n_START_SECTION_\nL\xe2\x80\x99exemple de Iac\xc3\xbatia\n_START_PARAGRAPH_\nIac\xc3\xbatia o Rep\xc3\xbablica de Sakh\xc3\xa0 al centre de Sib\xc3\xa8ria amb m\xc3\xa9s 3 milions de km\xc2\xb2 de superf\xc3\xadcie t\xc3\xa9 nom\xc3\xa9s 100.000 ha cultivades on es fa per exemple civada, ordi i blat. A les seves zones agr\xc3\xadcoles la mitjana anual de temperatura va de -6\xc2\xa0\xc2\xb0C (Aldan) a -11\xc2\xa0\xc2\xb0C (Churapcha) i les precipitacions oscil\xc2\xb7len de 200 a 550 litres. El per\xc3\xadode sense gla\xc3\xa7ades de nord a sud s\xc3\xb3n de 60 a 100 dies. Amb unes condions ambientals tan dif\xc3\xadcils la flora de plantes segetals \xc3\xa9s molt pobra amb nom\xc3\xa9s 120 esp\xc3\xa8cies dins de 23 fam\xc3\xadlies. (les fam\xc3\xadlies aster\xc3\xa0cia, brassic\xc3\xa0cia quenopodi\xc3\xa0cia i poligon\xc3\xa0cia tenen m\xc3\xa9s de 10 esp\xc3\xa8cies de segetals cadascuna) El 60% de les esp\xc3\xa8cies segetals de Iac\xc3\xbatia s\xc3\xb3n plantes anuals (el permagel fa dif\xc3\xadcil la superviv\xc3\xa8ncia dels prop\xc3\xa0guls de les plantes) i el 53% s\xc3\xb3n de distribuci\xc3\xb3 d\xe2\x80\x99Eur\xc3\xa0sia. El blet blanc Chenopodium album \xc3\xa9s l\xe2\x80\x99esp\xc3\xa8cie m\xc3\xa9s cosmopolita de la seva flora segetal."